आज शिक्षा सरकार के महत्वपूर्ण मुद्दो से बाहर हो गई है | अब कोई नेता शिक्षा के स्तर में दिलचस्पी नही लेता | न किसी नेता के पास शिक्षा को लेकर कोई नए विचार या जानकारी को नए ढंग से समायोजित करने की क्षमता ही है न ही कुछ नया करने की इच्छा | नए विचार न सही , पुराने कार्यक्रमों को जीवित रखने की प्रेरणा भी नही है | उदाहरण के तौर पर शिक्षा में बराबरी की बहस को जीवित रखने की बात को आज कोई संसद या विधानसभाओं में उठाने की जरूरत महसूस नही करता |